मंडला

मंडला (Mandla) भारत के मध्य प्रदेश राज्य के मंडला ज़िले में स्थित एक नगर है। यह उस ज़िले का मुख्यालय भी है। इतिहास में यह गोंड रानी दुर्गावती का गढ़ हुआ करता था। यह नर्मदा नदी के किनारे बसा हुआ है और पास ही वह संगम है जहाँ बंजर नदी का नर्मदा में विलय होता है। मंडला शहर में नर्मदा नदी में सहस्त्रधारा नामक स्थान है जहाँ नर्मदा का पानी पत्थरों के कारण कई भागों में विभाजित होता है इस स्थान का उल्लेख हिन्दू धर्म के धार्मिक ग्रंथों में बताया गया है जिसके कारण इस स्थान का विशेष महत्त्व है। मंडला में मंडला स्वयं एक विधानसभा क्षेत्र है इसके अंतर्गत मंडला, नैनपुर, नारायणगंज तहसील का क्षेत्र आता है वर्तमान में मंडला विधानसभा क्षेत्र से 2018 के विधानसभा चुनाव में माननीय श्री देवसिंह सैयाम विधायक बने हैं जो की भारतीय जनता पार्टी के उम्मीदवार हैं इसके पूर्व मंडला विधानसभा में विधायक के पद पर श्री संजीव उइके थे जो कांग्रेस पार्टी के उम्मीदवार थे।

आवागमन 
राष्ट्रीय राजमार्ग 30 यहाँ से गुज़रता है, जो इसे सड़क द्वारा कई अन्य स्थानों से जोड़ता है।

इन्हें भी देखें 
 मंडला ज़िला

सन्दर्भ 

मंडला ज़िला
मध्य प्रदेश के शहर
मंडला ज़िले के नगर